సకాలంలో వైద్యం అందక టెకీ మృతి.. పుణెలో ఘోరంపుణె, జూలై 21: ఆధునికత అంతరిక్షాన్ని తాకుతున్నకొద్దీ మనిషిలో మానవత్వం అథఃపాతాళానికి కూరుకుపోతోందేమో! లేదంటే.. ఘోర ప్రమాదానికి గురై ఓ వ్యక్తి నడిరోడ్డు మీద నెత్తుటిమడుగులో ప్రాణాప్రాయస్థితిలో కొట్టుమిట్టాడుతుంటే ఆస్పత్రికి తీసుకెళ్లాల్సిన సోయిని విస్మరించి స్థానికులంతా గుమిగూడి అతడిని ఫొటోలు తీస్తారా? మానవీయతకే మచ్చ తెచ్చేలా ఉన్న ఈ ఘటన మహారాష్ట్రలోని భోసరిలో ఆలస్యంగా వెలుగుచూసింది. మోషిలో నివసిస్తున్న మెటే అనే 25 ఏళ్ల వ్యక్తి ఓ సాఫ్ట్వేర్ ఇంజనీర్. భోసరిలో పనిచేస్తున్నాడు. బుధవారం సాయంత్రం ఇంద్రాయని నగర్ వద్ద రోడ్డు దాటుతుండగా అతడిని ఓ గుర్తు తెలియని వాహనం ఢీకొట్టి వెళ్లిపోయింది. తీవ్ర గాయాలతో రోడ్డుపైనే కొట్టుమిట్టాడుతున్న మెటేను ఎవరూ పట్టించుకోలేదు. సరికదా.. చుట్టూ చేరి తమ సెల్ఫోన్లతో ఫొటోలు తీశారు. తనను కాపాడండంటూ అతడు కేకలు వేస్తున్నా ఎవరూ లెక్కచేయలేదు. అంతలో ఆ మార్గాన వెళుతున్న కార్తిక్రాజ్ కేట్ అనే ఓ డెంటిస్ట్.. తన కారులో బాధితుడిని ఆస్పత్రికి తరలించారు. అయితే.. అప్పటికే  మేట్ మృతిచెందాడని వైద్యులు ప్రకటించారు. సకాలంలో ఆస్పత్రికి తరలించివుంటే అతడి ప్రాణాలు దక్కేవని పేర్కొన్నారు.
sakaalamlo vaidyam andaka tecky mruti.. punelo ghorampune, juulai 21: aadhunikata antarikshaanni taakutunnakoddii manishilo maanavatvam athahpaataalaaniki koorukupotondemo! ledante.. ghora pramaadaaniki gurai oo vyakti nadiroddu meeda nettutimadugulo praanaapraayasthithilo kottumittadutunte aaspatriki teesukellaalsina soini vismarinchi sthaanikulantaa gumigudi atadini photolu teestara? maanaveeyatake macha tecchela unna ee ghatana mahaaraashtralooni bhosarilo aalasyamgaa veluguchusindi. moshilo nivasistunna mete ane 25 ella vyakti oo saftvare injaneer. bhosarilo panichestunnadu. budhavaaram saayantram indraayani nagar vadda roddu daatutundagaa atadini oo gurtu teliyani vaahanam dheekotti vellipoyindi. teevra gaayaalato roddupaine kottumittaadutunna metenu evaruu pattinchukoledu. sarikada.. chuttu cheri tama selphonlatho photolu teesaaru. tananu kaapaadandantuu atadu kekalu vestunna evaruu lekkacheyaledu. antalo aa maargaana velutunna kartikraj ket ane oo dentist.. tana kaarulo baadhitudini aaspatriki taralinchaaru. ayithe.. appatike  mate mrutichendaadani vaidyulu prakatinchaaru. sakaalamlo aaspatriki taralinchivunte atadi praanaalu dakkevani perkonnaru.